นักท่องเที่ยวที่จะเดินทางเข้าประเทศไทย ต้องลงทะเบียนผ่าน platform thailand pass
พญ.สุมณี วัชรสินธุ์ ผู้อำนวยการสำนักสื่อสารความเสี่ยงและพัฒนาพฤติกรรมสุขภาพ กรมควบคุมโรค กระทรวงสาธารณสุข กล่าวถึงการเปิดประเทศ ในวันที่ 1 พฤศจิกายนนี้ว่า มีการปรับระบบของการลงทะเบียน ของผู้ที่ประสงค์จะเดินทางเข้ามาประเทศไทย จากต่างประเทศจากระบบ coe เป็น platform thailand pass โดย กระทรวงการต่างประเทศ ได้มีการชี้แจงไปแล้ว ตั้งแต่วันที่ 23 ตุลาคมที่ผ่านมา รวมถึงมีการประชาสัมพันธ์ ผ่านทางเว็บไซต์ต่างๆ และยังแจ้งขั้นตอนการดำเนินงานของระบบ thailand pass ไปยังสถานทูตที่เกี่ยวข้องด้วย ผู้ที่จะเดินทางเข้ามาในประเทศไทย ตามเงื่อนไขต่างๆ ให้สอบถามรายละเอียดจากสถานทูตในประเทศของตนเองได้เลย